Na temelju Odluke o davanju suglasnosti na zaključenje Ugovora o uređenju međusobnih odnosa Grada Buje-Buie i t.d. San Giovanni d.o.o. za usluge, Ulica kneza Branimira 41/1, Zagreb, OIB 05915439076, KLASA:363-01/24-01/127, URBROJ:2105/01-02-24-\_\_\_

**GRAD BUJE-BUIE, Istarska 2, 52460 Buje, OIB 19611257971**, kojeg zastupa gradonačelnik Fabrizio Vižintin (u daljnjem tekstu: Davatelj suglasnosti) s jedne strane

i

**San Giovanni d.o.o. za usluge, Ulica kneza Branimira 41/1, Zagreb, OIB 05915439076,** kojeg zastupa \_\_\_\_\_\_\_\_\_\_\_\_\_\_\_\_\_ (u daljnjem tekstu: Investitor) s druge strane, sklapaju sljedeći

**UGOVOR**

**o uređenju međusobnih odnosa Grada Buje-Buie i t.d. San Giovanni d.o.o. za usluge**

**(dalje u tekstu: Ugovor)**

 **Članak 1.**

Ovim Ugovorom uređuju se međusobna prava i obveze Davatelja suglasnosti i Investitora vezano za način financiranja i opseg gradnje komunalne infrastrukture – sabirne ulice u naselju Mužolini Gornji – javne kolno pješačke prometnice prikazane u obuhvatu UPU-a Mužolini Gornji sa pripadajućim izmjenama (Sl.novine Grada Buja-Buie 04/21, 09/23), a koja se nalazi na k.č.br. 2802/7 k.o. Krasica (postojeća djelomično asfaltirana cesta koja se rekonstruira-gradi sukladno odredbama UPU-a) i na k.č.br. 871/7, 871/21, 871/20, 871/18, te dijelovima k.č.br. 2802/7, 871/28, 871/3 i 871/30, sve k.o. Krasica.

Ugovorne strane suglasno utvrđuju da će se u obuhvatu postojeće djelomično asfaltirane prometnice na dijelu k.č.br. 2807/2 k.o. Krasica izgraditi asfaltirana javna kolno pješačka prometnica – sabirna ulica (SU) u dužinskom opsegu kako prikazano na situacijskom nacrtu (plava boja), odnosno sve od spoja sa državnom cestom D200 do spoja sa k.č.br. 871/28 k.o. Krasica, a koja će se sastojati od prometnice sa oborinskom odvodnjom, javnom rasvjetom i distributivnom telekomunikacijskom kanalizacijom (DTK). Ugradnja ostale infrastrukture prema odredbama UPU-a, a koja po Zakonu o komunalnom gospodarstvu ne čini komunalnu infrastrukturu kojom upravlja Grad Buje-Buie i koja ne može biti predmet priznavanja kod obračuna komunalnog doprinosa, a ugrađuje se u trup prometnice ili katastarsku česticu prometnice, neće se spominjati u ovom Ugovoru.

Ugovorne strane suglasno utvrđuju da će se na k.č.br. 871/7, 871/21, 871/20, 871/18, te dijelovima k.č.br. 2802/7, 871/28 i 871/3, sve k.o. Krasica, prikazano na situacijskom nacrtu (ljubičasta boja), izgraditi neasfaltirana javna kolno pješačka prometnica – sabirna ulica (SU) sa javnom rasvjetom i distributivnom telekomunikacijskom kanalizacijom (DTK). Ugradnja ostale infrastrukture prema odredbama UPU-a, a koja po Zakonu o komunalnom gospodarstvu ne čini komunalnu infrastrukturu kojom upravlja Grad Buje-Buie i koja ne može biti predmet priznavanja kod obračuna komunalnog doprinosa, a ugrađuje se u trup prometnice ili katastarsku česticu prometnice, neće se spominjati u ovom Ugovoru.

**Članak 2.**

Investitor se obvezuje vlastitim sredstvima projektirati i izgraditi infrastrukturnu građevinu iz čl. 1. ovog ugovora.

Ugovorne strane utvrđuju da se komunalna infrastruktura iz st. 1. ovog članka može projektirati i izgraditi sukladno važećoj prostorno-planskoj dokumentaciji i propisima iz područja gradnje, te je odgovornost na Investitoru.

Investitor se obvezuje komunalnu infrastrukturu iz st. 1. ovog članka projektirati i izgraditi u roku 18 mjeseci. Rok za predaju se može razumno produžiti na pisani i obrazloženi zahtjev investitora.

Investitor se obvezuje nakon izgradnje komunalnu infrastrukturu iz st. 1. ovog članka predati u vlasništvo Grada Buje-Buie.

Investitor se obvezuje nakon izgradnje predati Davatelju suglasnosti cjelokupnu pravnu, financijsku i tehničku dokumentaciju, a koja se odnosi na izgradnju komunalne infrastrukture.

**Članak 3.**

Ugovorne strane su suglasne da se prilikom građenja pojedinih građevina infrastrukture mora voditi računa o redoslijedu uređenja tako da se omogući trenutačna i konačna usklađenost i funkcionalna povezanost tih dijelova.

Ugovorne strane su suglasne da se nove građevine infrastrukture ili njihovi novi dijelovi ne mogu priključivati na postojeće građevine infrastrukture, odnosno druge infrastrukturne građevine koje kapacitetom ili drugim obilježjima ne udovoljavaju novim građevinama i uređajima, odnosno njihovim dijelovima.

Ugovorne strane suglasno utvrđuju da kod oblikovanja elemenata prometnica, pristupa, prostora za rad i svih građevina i površina javne namjene, potrebno je pridržavati se važećih propisa i primjenjivati tehnička rješenja u projektiranju i građenju kojima se osobama s invaliditetom i smanjene pokretljivosti osigurava nesmetan pristup, kretanje, boravak i rad i to na jednakoj razini kao i ostalim osobama.

**Članak 4.**

Ugovorne strane suglasno utvrđuju da će Davatelj suglasnosti priznati djelomično ulaganje Investitora (projektiranje i gradnja, vrijednost zemljišta) i to u iznosu od 90% iznosa utvrđenih komunalnih doprinosa Investitoru za građenje građevina unutar obuhvata UPU-a Mužolini Gornji sa pripadajućim izmjenama (Sl.novine Grada Buja-Buie 04/21, 09/23) i za taj iznos će se izvršiti prebijanje.

Ukoliko je stvarno utrošeni iznos manji od iznosa od 90% od utvrđenih komunalih doprinosa, priznati će se i prebijati stvarno utrošeni iznos.

Ugovorne strane suglasno utvrđuju da će Investitor, po izvršnosti pojedinog Rješenja o utvrđenju obveze komunalnog doprinosa za gradnju građevina unutar obuhvata UPU-a Mužolini Gornji sa pripadajućim izmjenama (Sl.novine Grada Buja-Buie 04/21, 09/23), izvršiti uplatu komunalnog doprinosa u iznosu od 10% utvrđenog komunlnog doprinosa, te predati Davatelju suglasnosti sredstvo osiguranja u iznosu od 90% utvrđenog komunalnog doprinosa.

Sredstvo osiguranja iz stavka 3. ovog članka daje se kao garancija da će infrastruktura biti izgrađena, a daje se u obliku neopozive bankarske garancije ili založnog prava na nekretnini odgovarajuće vrijednosti i koja nekretnina nema uknjiženih tereta niti je njome raspolagano na bilo koji drugi način.

Ugovorne strane suglasno utvrđuju da Investitor nema pravo na povrat sredstava utrošenih za projektiranje i izgradnju komunalne infrastrukture, uključujući i vrijednost zemljišta.

**ZAVRŠNE ODREDBE**

**Članak 5.**

Sve eventualne sporove iz ovog Ugovora, Davatelj suglasnosti i Investitor će rješavati sporazumno.

U slučaju nemogućnosti rješenja spora sporazumno, ugovorne strane ugovaraju nadležnost nadležnog suda.

**Članak 6.**

Ovaj Ugovor sastavljen je i napisan u 3 (tri) istovjetnih primjeraka, od kojih svaki ima dokaznu snagu izvornika.

Davatelju suglasnosti pripadaju 2 primjerka ugovora, a Investitoru jedan.

**Članak 7.**

Ovaj Ugovor stupa na snagu danom obostranog potpisa.

 **ZA DAVATELJA SUGLASNOSTI: ZA INVESTITORA:**

 Gradonačelnik San Giovanni d.o.o.

 Fabrizio Vižintin

KLASA:363-01/24-01/127

URBROJ:2163-2-01/1-24-

Buje,